Ganske store, avlange, blankt svarte løpebiller. Hodet er stort og bredt med små, litt utstående fasettøyne og kraftige kjever. Antennene er omtrent så lange som hode + pronotum. Pronotum er mye bredere enn langt, rundet, med en skarp midfure og en avlang grop på hver side ved roten. Dekkvingene er jevnbrede med fine punktstriper, de ytterste stripeintervallene er opphøyde.